b'\n_START_ARTICLE_\nSungai Dedap\n_START_PARAGRAPH_\nSungai Dedap terletak di daerah kecil Kampung Gajah , Perak. Ada yang mengatakan Sungai Dedap terletak di Teluk Intan. Ada juga yang mengatakan Sungai Dedap terletak di Seberang Perak._NEWLINE_Sungai ini bertemu dengan Sungai Perak berhampiran dengan Teluk Intan. Antara tempat berhampiran ialah Sungai Ranggam, Teluk Intan, Seberang Perak dan Kampung Gajah._NEWLINE_Rata-rata penduduknya orang Melayu etnik Perak, etnik Kedah dan etnik Jawa ._NEWLINE_Kawasan ini merupakan kawasan paya yang bersebelahan dengan likuan hilir Sungai Perak. Setelah ditebusguna dengan cara membina terusan dan kunci air , kawasan ini ditanam dengan padi . Tanahnya subur dari jenis aluvium . Kawasan pertanian padi ditadbir melalui Jabatan Pertanian yang terletak di Seberang Perak.'